Алматы әкімі ГФР-ның сыртқы істер министрімен кездесті
"Алматы әкімі ГФР-ның сыртқы істер министрімен кездесті" | "https://abai.kz/post/77214"
TITLE: Алматы әкімі ГФР-ның сыртқы істер министрімен кездесті
URL: https://abai.kz/post/77214
META: "Алматы әкімі ГФР-ның сыртқы істер министрімен кездесті" | "https://abai.kz/post/77214"
DATE: 19.09.2018
AUTHOR(s): Abai.kz
TOTAL WORDS: 140
TEXT: Алматы әкімі Бауыржан Байбек Германия Федеративтік Республикасының сыртқы істер министрі, бундестаг депутаты Нильс Анненмен кездесті. Тараптар сауда-экономикалық және мәдени-гуманитарлық байланыстар мәселелерін талқылады. Мегаполис басшысы Алматы қаласы мен Германия арасындағы тауар айналымының оң динамикаға ие екендігін жеткізді. Алматыда немістің «ақылды» технологиясы мен инновациялық құрылымдарына, сонымен қатар германдық бизнесті қала экономикасына тартуға қызығушылықтың үлкен екенін айтты. ГФР-ның сыртқы істер министрі өз кезегінде Қазақстан мен Германияны стратегиялық серіктестіктің жақындата түсетінін атап өтті. Ол биылғы күзде Алматыда өтетін жыл сайынғы «Қазақстандағы Германия экономикасының күндері» бизнес-форумының екі ел арасындағы іскерлік байланысты одан әрі нығайтуға ықпал ететінін айтты. Нильс Аннен қаладағы жаяу жүргінші және көлік инфрақұрылымын модернизациялауды атап өтті. «Өзімнің туған қалам Гамбургте BRT жүрдек автобустар желісі жүзеге асуда, қоғамдық көлік дамуда. Мұның барлығы бизнес және инвесторлар үшін қаланы барынша тартымды етеді, жаңа офистер ашуға құлшындырады әрі қала тұрғындары үшін өте ыңғайлы», - деді ол. Abai.kz
